
Referat de aprobare a proiectului de hotărâre privind trecerea  din  domeniul public al Municipiului Timișoara în domeniul privat  al Municipiului Timișoara  și aprobarea demolării  construcțiilor situate pe terenul  de sport din str. Mircea cel Bătrân  nr. 114, înscris în CF nr. 451927 Timișoara

     1.Descrierea situaţiei actuale      	
       Construcțiile care fac obiectul solicitării de trecere din domeniul public al Municipiului Timișoara în domeniul privat  al Municipiului Timișoara  și  demolarea acestora, sunt  situate pe terenul  de sport în suprafață de 8927 mp din str. Mircea cel Bătrân  nr.114, sunt de natura domeniului public și sunt înregistrate în evidența contabilă a mijloacelor fixe a Municipiului Timișoara- domeniul public .
      Aceste construcți sunt  următoarele: 
      - clădire vestiar 
      - tribună  metalică 
     - baracă metalică 
      - casuța paznic   
      -gard și poartă metalică.
  Construcțiile  nu sunt intabulate  în  Cartea Funciară nr. 451927 Timișoara la foia de  descriere  a imobilului  dar sunt evidențiate  în  geometria  terenului, ca și  construcții  fără acte. 
      La momentul de față  atât terenul  de sport  cât și construcțiile  se află într-o stare precară, construcțiile  fiind  într-o stare  avansată de degradare  prezentând un  real pericol.
      Datorită  stării precare a acestui teren de sport și pentru faptul că în zona nu se găsesc terenuri de fotbal sau zone de agrement, cel mai apropiat teren de sport (fotbal/rugby) fiind Stadionul CFR aflat la 1.3km,  a fost  realizat  Studiul de Fezabilitate – ”Amenajare  teren  de  fotbal  situat  în Timișoara ,str. Mircea cel Bătrân  nr. 114”. 
     Documentația tehnico-economice-faza S.F. pentru obiectivul „ Amenajare teren de fotbal situat în Timișoara, str.Mircea cel Bătrân, nr.114” a fost aprobată  prin Hotărârea  Consiliului Local  nr.58/22.02.2022, urmând  să fie realizat Proiectul Tehnic și execuția, care este cuprins în programul de dezvoltare  pe anul 2022 la cap 67.02.05.01- Sport.
     De asemenea în urma inventarierii  efectuate de Comisia de inventariere  nr.5 care a  constatat  degradarea  construcților și a propus casarea în vederea demonlării  a construcțiilor de pe terenul de  sport  sub denumirea Baza Sportivă Dacia , conform Procesului verbal de inventariere   nr. SC2022-963/20.01.2022.
   Având în vedere  starea  de degradare  a  construcțiilor  de pe terenul de sport  și în scopul  eliberării aplasamentului  pentru realizarea  obiectivului de investiții- Construire  bază sportivă tip 1,  în  Timișoara ,str. Mircea cel Bătrîn  nr. 114”, este necesar adoptarea unei hotărâri de consiliul  local   pentru aprobarea trecerii  din  domeniul public al Municipiului Timisoara în domeniul privat   al Municipiului Timișoara  și aprobarea demolarii  a construcțiilor situate pe terenul din str. Mircea cel Bătrân  nr. 114, înscris în CF nr. 451927 Timișoara.
    
  2.  Concluzii
   Având în vedere  cele expuse  mai sus  consider necesară şi oportună iniţierea unui proiect de hotărâre privind  trecerea  din  domeniul public al Municipiului Timisoara în domeniul public  al Municipiului Timișoara  și aprobarea demolării  construcțiilor situate pe terenul de sport  din str. Mircea cel Bătrân  nr. 114, înscris în CF nr. 451927 Timișoara, şi îl supun spre dezbatere şi aprobare Consiliului Local al Municipiului Timişoara. 

    Primar,						           Viceprimar,	
Dominic Fritz		                                                         Cosmin Tabără

image1.jpeg




